open-index/open-wikipedia-markdown huggingface dataset:
केन्द्रीय पक्षी अनुसंधान संस्थान, बरेली

**केन्द्रीय पक्षी अनुसंधान संस्थान** (Central Avian Research Institute of India (CARI)) उत्तर प्रदेश में बरेली के पास इज्जतनगर में स्थित है। इसमें कुक्कुट विज्ञान से सम्बन्धित विविध विषयों पर शोध होता है। इसकी स्थापना १९७९ में हुई थी। यह भारतीय कृषि अनुसंधान परिषद के अन्तर्गत कार्य करती है।
thumb|350px|केन्द्रीय पक्षी अनुसंधान संस्थान, बरेली

## परिचय
भारतीय पशुचिकित्सा अनुसंधान संस्थान (आईवीआरआई) में 11 मार्च 1939 को 'पोल्ट्री रिसर्च' नाम से एक अलग इकाई खोली गई थी जिसे कुछ समय बाद एक अलग विभाग में बदल दिया गया। इसमें पोल्ट्री की प्रजातियों पर शोध होने लगा। यह संस्थान 70 के दशक में सबसे बड़े पोल्ट्री रिसर्च संस्थान के रूप में अपनी प्रतिष्ठा प्राप्त कर चुका है। यूनाइटेड नेशन डेवलपमेंट प्रोग्राम (यूएनडीपी) के सहयोग से ‘सेंटर ऑफ एक्सीलेंस इन पोल्ट्री साइंस’ की स्थापना हुई, तथा इंडियन काउंसिल आॅफ एग्रीकल्चर रिसर्च से 2 नवम्बर, 1979 को हरी झण्डी मिलने के बाद सेंट्रल एवियन रिसर्च इंस्टीट्यूट (सीएआरआई) खोला गया।

संस्थान में मुर्गी, टर्की और बटेर की प्रजातियों पर शोध होता है और पोल्ट्री के इस क्षेत्र में मास्टर डिग्री एवं डिप्लोमा कोर्स भी कराता है। मुर्गी पालन के लिए किसानों व ग्रामीण लोगों को प्रशिक्षण दिया जाता है। इस उल्लेखनीय कार्यक्रम के माध्यम से संस्थान ने हजारों लोगों को रोजगार उपलब्ध कराया है। जो लोग मुर्गी पालन के क्षेत्र में कार्य करना चाहते हैं, उन्हें संस्थान समय-समय पर अच्छे दिशा-निर्देशों के साथ-साथ प्रशिक्षण की सुविधा भी देता है। अब तक कुक्कुट पर शोध करने वाला यह देश का महत्वपूर्ण संस्थान है। संस्थान में मुर्गियों के लिए पोषक आहार तैयार करने के साथ-साथ बीमारियों से वचाने के लिए टीके व दवाइयाँ तैयार की जाती हैं। वर्ष में तीन बार लघु औद्योगिक प्रशिक्षण दिया जाता है, और समय-समय पर संस्थान के द्वारा लोगों को जागरूक करने के लिए मेले का आयोजन भी किया जाता है। यह संस्थान भारतीय पशु चिकित्सा संस्थान के परिसर में ही स्थित है और टर्की-पोल्ट्री के क्षेत्र में नित नये शोध करने के साथ-साथ इस दिशा में उल्लेखनीय कार्य करते रहने हेतु लगातार प्रयासरत है।

पिछले कुछ वर्षों के दौरान संस्थान में ऐसी विभिन्न प्रजातियाँ विकसित की गई हैं जिनमें मांस की वृद्धि तेजी से होती है और उनमें अंडा उत्पादन क्षमता का भी विकास किया गया है। अनेक प्रजातियां ऐसी विकसित की गई हैं जो सालभर में 300 से अधिक अंडे देती हैं। कई प्रजातियों में से एक हैं ‘कैरीप्रिया’ ब्रीड जिसका अंडा अच्छी किस्म का माना जाता है। ‘कैरी सोनाली’ प्रजाति की मुर्गी सुनहरे भूरे रंग के अंडे देती है, यह प्रजाति संस्थान में ही 1997 में विकसित की गई, यह पूरे साल में लगभग 280 अंडे देती हैं। ‘कैरी रेनब्रो’ नाम के रंगीन ब्रायलर को प्रमुख रूप से आहार के लिए विकसित किया गया है। मुर्गियों की इस प्रजाति का वजन बहुत तेजी से बढ़ता है।

## बाहरी कड़ियाँ
* '''केन्द्रीय पक्षी अनुसंधान संस्थान, बरेली''' का जालघर

श्रेणी:भारत में अनुसंधान संस्थाएँ
श्रेणी:पशुपालन
दूधसागर डेरी

**दूधसागर डेरी** का वास्तविक नाम 'द मेहसाणा डिस्ट्रिक्ट को-ऑपरेटिव मिल्क प्रोड्यूसर्स यूनियन' है। यह राज्यस्तरीय ' गुजरात को-ऑपरेटिव मिल्क मार्केटिंग फेदरेशन, आणन्द' का एक सदस्य है। 

दूधसागर डेरी प्रतिदिन औसतन 1.41 मिलियन किलोग्राम दूध प्रसंस्कारित करता है। इसने ४५ लाख दुग्ध उत्पादकों से दूध एकत्र करने का एक विशाल नेटवर्क तैयार किया हुआ है। ये दुग्ध उत्पादक ११५० ग्राम दुग्ध सहकारिताओं से जुड़े हुए हैं। 

वर्तमान समय के 520,000 से अधिक दुग्ध उत्पादक इसके सदस्य हैं। 2012-13 में इसका कुल टर्नओवर 34 बिलियन डालर से अधिक था। इस संस्था को ISO 9001:2000, ISO 14000:2004, तथा ISO 22000:2005 प्रमाणपत्र प्राप्त हैं। यह एक पर्यावरन-हितैषी संस्था है।

## इन्हें भी देखें
*दूधसागर जलप्रपात

## बाहरी कड़ियाँ
*'''दूधसागर डेरी''' का जालघर

श्रेणी:भारत के सहकारी उद्योग
भिलाला

**भिलाला** एक जनजाति है जो मध्य भारत में निवास करते हैं। ये लोग मुख्य रूप से खरगोन,खण्डवा,धार, झाबुआ बडवानी, निमाड कुछ मालवा अलिराजपुर/गुजरात छोटा उदयपुर, पंचमहल,दाहोद,/राजस्थान बांसवाड़ा,डोंगरपुर,चितोड़गड़ प्रतापगढ़ में भी रहते हैं। गुजरात की राठवा आदिवासी मूलतः अलीराजपुर जिले के भिलाला आदिवासियों से संबंधित है यह लोग अलीराजपुर से ही गुजरात क्षेत्र में गए है ।

## इतिहास
इतिहास के अनुसार मान्धाता ओंकारेश्वर का शासन भील शासकों के अधीन था | उसके पश्चात धार के परमार राजवंश, मालवा के सुलतान एवं ग्वालियर के सिंधिया घराने से होता हुआ १८२४ में अंग्रेज़ों के नियन्त्रण में चला गया | अन्तिम भील शासक नाथू भील का यहाँ के एक प्रमुख पुजारी दरियाव गोसाईं से विवाद हुआ, जिन्होंने जयपुर के राजा को पत्र द्वारा नाथू भील के ख़िलाफ़ सहायता मांगी तब राजा ने उनके भाई एवं मालवा में झालर पाटन के सूबेदार भरत सिंह चौहान को भेजा और इस समस्या का समाधान निकला। चौहान वंश का शासन अधिक समय तक नहीं रहा  देवपाल ने चौहान राजा को मार दिया , उसके बाद ओम्कारेश्वर का शासन देवपल के पास आ गया , लेकिन देवपाल भी अधिक समय तक शासन नहीं कर पाया वह भील सेनापति द्वारा मार गया और एक बार पुनः ओम्कारेश्वर का शासन भीलों के पास आ गया, बाद में  ब्रिटिश राज के दौरान ओंकारेश्वर जागीर के रूप में राव परिवार के पास रहा |
 
राजपूताना के इतिहास में, भिल्लों ने महत्वपूर्ण भूमिका निभाई थी | मुगलों के ख़िलाफ़ हल्दीघाटी की लड़ाई में उदयपुर के महाराणा प्रताप को उनकी सैन्य सहायता प्रसिद्ध है। उनका गुरिल्ला युद्ध मेवाड़ की विजय में अकबर के लिए एक बड़ी चुनौती था। महाराणा प्रताप ने भोमट के राजा भीलराजा राणा पूंजा भील जी से सहयोग मांगा था। महाराणा प्रताप ने राज्य के प्रतीक में उन्हें एक प्रमुख स्थान देकर भिल्लों को सम्मानित किया जिसमें राणा प्रताप और भील योद्धा को मेवाड़ के राणा के शाही प्रतीक के दोनों तरफ खड़े दिखाया हैं। 

## भूतपूर्व भील रियासतों/ठिकाने/जागीर

#### भोपावर, मध्य भारत एजेंसी
1) भरूड़पुरा : भौमिया राजा : ठाकुर उडीया सिंह (गद्दी - 1885) (भील- चौहान राजपूत से ) राजस्व- 6000, क्षेत्र - 56.98 Sq. Km.

2) मोटा बरखेरा : भूमिअ राजा :  ठाकुर नयन सिंह (गद्दी - 1919) (भील- चौहान राजपूत से) राजस्व- 25,000, क्षेत्र - 113.96 Sq. Km.

3) निमखरा, भौमिया, राजा दरीआओ सिंह (गद्दी  - 1889) (भील- चौहान राजपूत से, मूलतः मारवार से) राजस्व- 6000, क्षेत्र - 235.69 Sq. Km.

4) छोटा बरखेरा,  भूमिअ राजा :  ठाकुर मुगत सिंह (गद्दी - ?) (भील- चौहान राजपूत से) राजस्व- 18,000, क्षेत्र - 235.69 Sq. Km.

## वर्तमान
भील एक प्रमुख है और यह अनुसुचित जनजाति के अन्तर्गत आते हैं,  क्योंकि भील शब्द की उत्पत्ति "बिल" से हुई है जिसकी उपजाति भिलाला , पटलिया है जिसका द्रविड़ भाषा में अर्थ होता हैं "धनुष" अर्थात धनुष चलाने वाला। यह एक हिन्द-आर्य भाषा है, ये लोग मुख्य रूप से खरगोन,खण्डवा,धार, झाबुआ बडवानी, निमाड कुछ मालवा अलिराजपुर/गुजरात छोटा उदयपुर, पंचमहल,दाहोद,/राजस्थान बांसवाड़ा,डोंगरपुर,चितोड़गड़ प्रतापगढ़  में भी रहते हैं।

## उल्लेखनीय लोग
*एकलव्य
*राणा पूंजा
*टंट्या भील
*तगाराम भील
*दिवालीबेन भील
*मनसुख भाई वसावा
*राजा आशा भील
*राजा धन्ना भील
*राजा बांसिया भील
*राजा डूँगरीया भील
*राजा नाथू भील
*मनोहर भील
*शहीद भीमा नायक

## यह देखे
*भिलाला
*भिलाला
*भील
*नायक 
*मालवा भील कॉर्प
*मेवाड़ भील कॉर्प
*नील माधव
*मीणा
*गोंड

## सन्दर्भ

श्रेणी:भारत की जनजातियाँ
झारखंड के लोकसभा निर्वाचन क्षेत्र

झारखंड के लोकसभा निर्वाचन क्षेत्रों की सूची :

## सन्दर्भ

श्रेणी:झारखंड के लोकसभा निर्वाचन क्षेत्र
इण्डस-२

**इण्डस-२** (Indus-2) भारत का दूसरा सिन्क्रोट्रान विकिरण स्रोत है जिसकी नामीय इलेक्ट्रॉन ऊर्जा 2.5 GeV तथा क्रांतिक तरंगदैर्घ्य लगभग 4 एंगस्ट्रॉम है। यह राजा रामन्ना प्रगत प्रौद्योगिकी केन्द्र, इन्दौर द्वारा विकसित एवं परिचालित है।

## इण्डस-२ की प्रमुख विशिष्टताएँ (Specifications)

* एलेक्ट्रॉन की अधिकतम उर्जा : 2.5 GeV

* अधिकतम बीम-धारा : 300 mA

* लैटिस का प्रकार (Lattice type) : Expanded Chasman Green

* सुपरपिरियड (Superperiods) : 8

* पुंज-पथ के परिधि की लम्बाई (Circumference) : 172.4743 m

* द्विध्रुव चुम्बक का चुम्बकीय क्षेत्र : 1.502 T

* सामान्यतः प्रयुक्त ट्यून-प्वॉन्ट्स (Typical tune points) : 9.2, 5.2

* बीम एमिटैन्स :
** ex : 5.81x10-8 mrad
** ey : 5.81x10-9 mrad

* उपलब्ध सरल भाग (Available straight section) : 5 इन्सर्शन युक्तियों (insertion devices) के लिये

* सरल भाग की अधिकतम लम्बाई : 4.5 m जो कि इन्सर्शन युक्तियों (insertion devices) के लिये उपलब्ध है।

* बीम का आकार (Beam size)
** s x : 0.234&nbsp;mm
** s y : 0.237&nbsp;mm (द्विध्रुव चुम्बक के केन्द्र में)

* बीम-पथ पर निर्वात (Beam envelope vacuum) : < 1 x10-9 mbar

* किरण-पुंज का जीवन-काल (Beam life time) : 40 घण्टे

* रेडियो आवृत्ति (RF frequency) : 505.812&nbsp;MHz

* क्रान्तिक तरंगदैर्घ्य (Critical wavelength) :
** 1.98 Å (Bending Magnet)
** 0.596 Å (High Field Wiggler)

* शक्ति ह्रास (Power loss) : 186.6&nbsp;kW (Bending magnet)

* **[[चुम्बक]] :**
** द्विध्रुव : 16; चतुर्ध्रुव (Q’poles) : 32 फोकस करने हेतु तथा 40 डी-फोकस करने हेतु; षटध्रुव (S’poles): 32

## इन्हें भी देखें
* इण्डस-१
* राजा रामन्ना प्रगत प्रौद्योगिकी केन्द्र, इन्दौर
* कण त्वरक

## इतिहास
* मूल योजना इण्डस-२ को  2 GeV का रिंग बनाने की थी जिसे पुनर्विचार के बाद १९९७ में 2.5 GeV कर दिया गया।

* १९९८ में डिजाइन का कार्य आरम्भ हुआ। इसी के साथ भवन निर्माण भी आरम्भ कर दिया गया।

* २००३-२००४ में इसके विभिन्न अवयवों को रिंग में अपने-अपने स्थान पर स्थापित किया जाना आरम्भ हुआ।

* २००५ में असेम्बली का कार्य समाप्त हुआ।

* अगस्त २००५ में पहली बार रिंग में बीम प्रविष्ट करायी गयी।

* २००५ के अन्त तक सीसीडी कैमरों में सिन्क्रोट्रॉन प्रकाश देख लिया गया था। (२ दिसम्बर २००५)

* फरवरी २००६ में रिंग के अन्दर कुछ मिलीएम्पीयर इलेक्ट्रॉन बीम संचित हो पायी थी। 

* मई-जून २००६ में इलेक्ट्रॉन-बीम को सफलतापूर्वक रैम्प किया गया (ऊर्जा बढ़ायी गयी।)

* फरवरी २०१० से इण्डस-२ तीन पारियों में चौबीसों घण्टे चल रहा है। और महीने-दो महीने बाद चार-पाँच दिन के लिए बन्द किया जाता है ताकि आवशयक मरम्मत आदि के कार्य निपटाए जा सकें।

## [[बीमलाइन|बीमलाइनें]]
कुल लगभग २६ बीमलाइने लगनी हैं जिसमें से कुछ लगा दी गयीं हैं और कुछ लगानी हैं।

श्रेणी:भौतिकी
श्रेणी:उच्च उर्जा भौतिकी
श्रेणी:इलेक्ट्रॉन त्वरक
बोनस शेयर

350px| शेयर का उंच नीच।

## अर्थ ओर विवरण
यह समकालीन शेयरधारकों को मुफ्त मे दिए जाने वाले शेयर हे। इस शेयर का प्रकाशन, शेयरधारक पहले से कितना शेयर रखते हे, इस पर आधारित हे। इससे एक कम्प्नी के शेयर की सन्ख्या अधिक हो जाती हे, लेकिन मूल्य अधिक नही होता। 
जब एक कम्प्नी की प्रति शेयर की कीमत अधिक होती हे तो, नए निवेशकों को शेय्र्र खरीदने मे तकलीफ होती हे। बोनस शेयर की माध्यम से प्रति शेयर की कीमत गिरती हे ओर इस कठिनाई दूर हो जाती हे। 

## उद्देश्य
# अधिक पैसा निवेश करने के बिना, शेयर की स्न्ख्या बढ़ाने मे मद्द करती हे। 
# इससे लाभ भी ज़्यादा होती हे। 
# अधिक लाभांश देने के बदले एसे शेयर दिया जा सकता हे। 

## शर्तेँ
बोनस शेयर का प्रकाशन की कुछ शर्तेँ एसे हे: 
# पर्याप्त अवितरित मुनाफा होना चाहिए।
# आर्टिकल ओफ अस्सोसिय्शन मे इसकी अनुमती होनी चाहिए। अगर नही हे तो, संशोधन लाना चाहिए। 
# सिर्फ फूल्ली पेड अप बोनस शेयर दी जा सकती हे। 
# निदेशक मंडल द्वारा उपयुक्त प्रस्ताव पारित किया जाना चाहिए।
# शेयरधारकों की औपचारिक मंजूरी सुरक्षित किया जाना चाहिए।
# किसी भुगतान चुकने मे चूक न की हो। 

## फायदे
# कैश का संरक्षण।
# संविदात्मक प्रतिबंध से बचना। 
# कमतर् पूंजीकरण के लिए उपाय।
# शेयर मार्केट को 		बढ़ाना। 
# सिक्यूरिटियां की प्रज्ञ प्रकाशन।

## अलाभ
# भविष्य मे लाभांश की दर कम हो सकती हे। 
# यह एक लम्बी प्रक्रिया हे। 
# स्पेक्यूलेशन की सम्भवना हे।

## प्रक्रिया
# सुनिश्चित करे कि आर्टिकल ओफ अस्सोसिय्शन इसको अनुमति देती हे। 
# सुनिश्चित करे कि यह अधिकृत शेयर पूंजी की सीमा मे हे। 
# निदेशक मंडल की एक बैठक का आयोजन करे।
# प्रकाशन की अनुपात का निर्णय लिए। 
# रजिस्टर बंद करने की तारीख को मंजूरी करे। 
# शेयर बाजार को सूचित करे। 
# सदस्यों को सुचित करे। 
# शेयर बाजार से अनुमोदन हासिल करें। 
# भारतीय रिजर्व बैंक से अनुमोदन हासिल करें। 
# सद्स्यओ का नाम ओर उनको दी गई शेयर की लिस्ट बनाए। 
# समाचार पत्रो मे सार्वजनिक नोटिस प्रकाशित करे। 
# सदस्यो को आवंटन पत्र भेजे। 
# रजिस्टरार को ३० दिवस के अन्दर सभी जानकारी भेजे। 
# नए शेयर प्रमाणपत्र बनाए।

## स्रोत
# कंपनी के नि: शुल्क अभयारण्य। 
# प्रतिभूति प्रीमियम 
# कापिटल रीडेम्प्शन रिस्रव

## २०१४ में बोनस शेयर प्रकाशित किए कुछ कंपनियों
# मिन्दा कोर्प
# गोद्रेज इन्ड
# जे एम डी टेलीफिल्म्स
# एस आर एस रियल इन्फ्रा
# डेल्टान केबल्स्
# NMDC

## सन्दर्भ
अनडुलेटर

right|thumb|300px|अनडुलेटर का योजनामूलक चित्र
right|thumb|300px|अनडुलेटर

**अनडुलेटर** (undulator) एक युक्ति है जो सिन्क्रोट्रान भण्डारण वलय में 'इन्सर्सन डिवाइस' के रूप में लगायी जाती है।इसमें द्विध्रुवी चुम्बक की आवर्ती संरचना होती है जो समय के साथ अपरिवर्ती (स्टैटिक) होती है। अनडुलेटर की लम्बाई की दिशा में चलने पर चुम्बकीय क्षेत्र तरंगदैर्घ्य \lambda_u से प्रत्यावर्ती होता है (अपनी दिशा बदलता है)। अतः अनडुलेतर के भीतर के इस चुम्बकीय क्षेत्र से होकर जाने वाला इलेक्ट्रान दोलन करने के लिये बाध्य होता है और ऊर्जा का विकिरण करता है। 

अनडुलेटर द्वारा उत्पन्न विकिरण अत्यन्त तीक्ष्ण (intense) तथा एक पतली (नैरो) ऊर्जा बैण्ड के आस-पास केन्द्रित होता है। यह विकिरण इलेक्ट्रानों के कक्षीय समतल पर समांतरित (collimated) भी होता है। इस विकिरण को प्रयोगों के लिये अपने स्थान पर ले जाने के लिये बीमलाइनों से होकर ले जाया जाता है।

अनडुलेटर की क्षमता निम्नलिखित प्राचल से व्यक्त होती है:

:K=\frac{e B \lambda_u}{2 \pi m_e c} \simeq 0.965\cdot B(T)\cdot \lambda_u(cm),

## सन्दर्भ

## इन्हें भी देखें
*हालबैच व्यूह (Halbach array)

श्रेणी:कण त्वरक
एफ़॰ बी॰ टेलर

**फ़्रैंक बर्सले टेलर** (अंग्रेज़ी:Frank Bursley Taylor, 1860 – 1938) एक अमेरिकी भूगर्भशास्त्री थे।  उन्होंने महाद्वीपों और महासागरों के निर्माण की समस्या को सुलझाने के लिये नवीन विचार दिया जिसे" महाद्वीपीय प्रवाह सिद्धान्त"  1908 म् दिया था जिसका प्रकाशन 1910 म् हुआ था। टेलर का मुख्य उद्देश्य टर्शयरीयुग के नवीन मोड़दार पर्वतो की उत्त्पत्ति की व्याख्या करने था।

उत्तरी भाग में लॉरेशिया तथा दक्षिणी भाग का गोंडवाना लैंड था। महाद्वीपों सियाल व महासागर तली सिमा से निर्मित है। सियाल सिमा पर तैर रहा था। टेलर का कहना है कि स्थल भागों के प्रवाह ज्वारिय बल के कारण हुआ। यह प्रवाह विषुवत रेखा तथा पश्चिम दिशा में हुआ है। टेलर अनुसार जहा भी प्रवाह में अवरोध हुआ वहाँ पर उनके अग्र भागों में पर्वतों ओर द्वीपीय चापों का निर्माण हुआ है।

## सन्दर्भ

श्रेणी:प्लेट विवर्तनिकी
श्रेणी:भूवैज्ञानिक
यारियां (२०१४ फ़िल्म)

**यारियां (२०१४ फ़िल्म)** एक भारतीय बॉलीवुड फ़िल्म है। जिसका निर्देशन दिव्या खोसला कुमार ने किया है। इसमें हिमांश कोहली निकोल फ़ारिया और रकुल प्रीत सिंह मुख्य किरदार निभा रहे हैं। इस फ़िल्म में इन सभी कलाकारों के साथ-साथ इसके निर्देशक की भी यह पहली फ़िल्म है। इस फ़िल्म के निर्माता भूषण कुमार और कृशन कुमार हैं। यह फ़िल्म 10 जनवरी 2014 को 1200 सिनेमाघरों में प्रदर्शित हुई।

और ये भी पढ़ें:- Fukrey 3 Movie review 

## कहानी
यह कहानी 5 मित्रों की हैं, जो एक ही महाविद्यालय में पढ़ते हैं। यह कहानी तब शुरू होती है, जब वह एक प्रतियोगिता में भाग लेते है। इसमें पाँच चरण होते हैं। पहला चरण गाना गाने का होता है। लेकिन इसमें उनके बनाए गए गाने को दूसरे प्रतियोगी चुरा लेते हैं। यह जानकर उन पाँच दोस्तों को क्रोध आता है। लेकिन वह अब गाने के लिए गाना क्या गायें? यह सोचते हैं और एक गाना गा देते हैं। लेकिन वह इस चरण में विफल हो जाते हैं। दूसरे चरण में चेस प्रतियोगिता होती है। चिकित्सालय में उनके दोस्त देबू अपने चोटों से उभर नहीं पाता और उसकी मृत्यु हो जाती है। उसके जाने के कारण वह सभी दोस्त दुःखी हो जाते है और तीसरे चरण की प्रतियोगिता हार जाते है। इसके पश्चात चौथा चरण दोनों ही बराबर रहते है। इसके पश्चात उन्हे पाँचवाँ और अंतिम चरण का प्रतियोगिता होता है। इसमें वे जीत जाते हैं और कहानी समाप्त हो जाती है।

## कलाकार
* हिमांश कोहली (लक्ष्य)
* रकुल प्रीत सिंह (सलोनी)
* निकोल फ़ारिया (जिया)
* श्रेयस पोरुस परदीवाला (परदी)
* देव शर्मा (नील)
* जतिन सूरी (देबू)
* सेरह सिंह (जेनी)
* इवेलिन शर्मा (जन्नेत)
* सायली भगत (निक्की)
* दीप्ति नवल
* स्मिता जयकर (लक्ष्य की माँ)
* गुलशन ग्रोवर (महाविद्यालय का प्राचार्य)
* हेमंत पांडे (सलोनी के पिता)
* मनीष कुमार (जेनी का मित्र)
* यो यो हनी सिंह (बेटबेल्ली)

## सन्दर्भ

## बाहरी कड़ियाँ

श्रेणी:2014 में बनी हिन्दी फ़िल्म
श्रेणी:भारतीय रोमांटिक कॉमेडी-ड्रामा फ़िल्में
दिव्या खोसला कुमार

**दिव्या खोसला कुमार** एक भारतीय अभिनेत्री, निर्माता और निर्देशक हैं। यह अपने निर्देशन की शुरुआत यारियां नामक फ़िल्म से की, जो 10 जनवरी 2014 को सिनेमाघर में प्रदर्शित हुई थी।

दिव्या कुमार खोसला विभिन्न भूमिकाएं निभाती हैं। वह एक पत्नी हैं, एक मां हैं, एक अभिनेत्री हैं और एक फिल्मकार हैं। 
दिव्या "टी-सीरीज़" के प्रमुख भूषण कुमार की पत्नी हैं। दोनों का एक बेटा है, जिसका नाम रुहान है। दिव्या ने 2004 की फिल्म ‘अब तुम्हारे हवाले वतन साथियों’ से अपने अभिनय करियर की शुरुआत की थी। 2014 में उन्होंने फिल्म ‘यारियां’ और उसके बाद ‘सनम रे’ का निर्देशन किया था।

दिव्या ने अपनी शुरुआती शिक्षा दिल्ली पब्लिक स्कूल से पूरी की और अपने कालेज की पढ़ाई के लिए जानकी देवी मेमोरियल कालेज में दाखिला लिया जहां इन्होंने बैचलर ऑफ कॉमर्स की डिग्री प्राप्त की दिव्या खोसला कुमार ने 2005 में टी सीरीज के मालिक गुलशन कुमार के सुपुत्र भूषण कुमार से मां वैष्णों देवी मन्दिर कटरा में शादी कर ली

## फ़िल्म
अभिनीत फ़िल्म
* अब तुम्हारे हवाले वतन साथियों (श्वेता वंशाली)
* लव टुडे
निर्देशित फ़िल्म
* यारियां (2014)
निर्मानीत फ़िल्म
* रॉय (2014)

## सन्दर्भ

## बाहरी कड़ियाँ

श्रेणी:फ़िल्म निर्माता
श्रेणी:भारतीय फिल्म निर्दे 
शक
श्रेणी:जीवित लोग
श्रेणी:भारतीय फ़िल्म अभिनेत्री
अब्दुसमेट यिगीत

**अब्दुसमेट यिगीत** (जन्म:1978), नॉर्वे में रहने वाले एक कुर्द लेखक है। वह उत्तरी कुर्दिस्तान प्रांत में पैदा हुए थे। उन्होनें इतिहास और दर्शन का अध्ययन किया और कुर्द महाकाव्य पर कई पुस्तकों का लेखन किया हैं। वह कुर्द कुर्मांजी बोली पर लिखते हैं। उनकी पुस्तकें कुर्द संस्कृति, इतिहास, धर्म, परंपरा और पौराणिक कथाओं के विवरण के साथ आधुनिक कुर्द साहित्य का हिस्सा है।

## प्रमुख कृतियाँ
### उपन्यास श्रृंखला
* Feqiyê Teyran (2009–2015, 4 खंड) – प्रसिद्ध कुर्दी कवि पर आधारित महाकाव्य श्रृंखला

* Çîrokên Keçelok (खंड 1–3, 2012–2015) – बच्चों या युवाओं के लिए कहानियाँ

## लोक कथाएँ और मिथक
* Destana Kawayê Hesinger – प्रसिद्ध लोहार कावा की कथा

* Shah Maran (Sahmaran) – एक साँप-आकार की महिला की किंवदंती

* Destana dewrêşê Ewdî

* Destana hemo Zere – एक और पारंपरिक महाकाव्य

### दर्शन और ऐतिहासिक ग्रंथ
* Malaye Jaziri – कुर्दी कवि और दार्शनिक पर आधारित

* La malnova Zaratustra – प्राचीन धार्मिक व्यक्ति पर

* Evoluo de la homa inteligenteco (2013) – मानव बुद्धि का विकास

* La rakonto de idealismo (2014) – आदर्शवाद की कहानी

* Historio de filozofio Yazdânism (2014) – यज़दान धर्म और उसका दर्शन

* La teorio de konscio estetisme (2015) – सौंदर्यवादी चेतना का सिद्धांत

### राजनीति और आधुनिक इतिहास
* Kurda revolucio en la 21'S, nomita "Rojava" – 21वीं सदी की कुर्दी क्रांति

* La historia batalo en Kobane (2014) – कोबानी की ऐतिहासिक लड़ाई

### अन्य रचनाएँ
* Evina dilên biçûk ("छोटा वैलेंटाइन प्यार") – शायद एक रोमांटिक या भावनात्मक रचना

## सारांश
अब्दुसमेट यिगीत (जन्म: 1978) नॉर्वे में रहने वाले एक कुर्द लेखक हैं, जिनका जन्म उत्तरी कुर्दिस्तान में हुआ था। उन्होंने इतिहास और दर्शन का अध्ययन किया और कुर्मांजी बोली में लेखन करते हैं। उनकी रचनाएँ कुर्द संस्कृति, इतिहास, परंपरा, धर्म और पौराणिक कथाओं से जुड़ी हैं और आधुनिक कुर्द साहित्य में महत्त्वपूर्ण स्थान रखती हैं। उनके प्रमुख कार्यों में महाकाव्य उपन्यास श्रृंखला Feqiyê Teyran, बच्चों की कहानियाँ Çîrokên Keçelok, लोक कथाएँ Shah Maran और Destana Kawayê Hesinger, साथ ही दार्शनिक और ऐतिहासिक ग्रंथ जैसे Evoluo de la homa inteligenteco और Historio de filozofio Yazdânism शामिल हैं। उन्होंने Rojava क्रांति और कोबानी की लड़ाई जैसे समसामयिक राजनीतिक विषयों पर भी लिखा है।

## सन्दर्भ

## बाहरी लिंक

* नेशनल लाइब्रेरी में अब्दुसमेट यजीत की किताबें

श्रेणी:नॉर्वे
श्रेणी:1978 में जन्मे लोग
श्रेणी:कुर्द लेखक
श्रेणी:नॉर्वे के लोग
मैत्रीपाल सिरिसेन

**पल्लेवत्त गमरालगे मैत्‍रीपाल यापा सिरिसेन** (सिंहल: මෛත්‍රිපාල සිරිසේන, तमिल: மைத்திரிபால சிறிசேன; जन्म ०३ सितम्बर १९५१) श्रीलंका के ७वें राष्ट्रपति हैं। वे १९८९ में राजनीति में आये थे और १९९४ से अनेक मंत्रालयों का कामकाम देखा है। वे श्रीलंका फ्रीडम पार्टी के महासचिव थे तथा नवम्बर २०१४ तक श्रीलंका के स्वास्थ्यमंत्री थे।

## बाहरी कड़ियाँ
*छुपे रूस्तम साबित हुए मैत्रीपाल सिरीसेना (प्रभासाक्षी)

श्रेणी:श्रीलंका के लोग
श्रेणी:राष्ट्रमण्डल पदासीन
मनुनिया महादेव

***मनुनिया महादेव*** मध्यप्रदेश के रतलाम जिले के आलोट तहसील का गाँव हे | जो ताल तथा अलोट मार्ग पर स्थित भूतीया गाँव से उत्तर दिशा में 2.5 की.मी. दुरी पर स्थित हे | गाँव में क्षेत्र का प्रसिद्ध व जाग्रत भगवान शंकर जी का मंदिर हे | यंहा पर भगवान शिव का सफ़ेद संगमरमर से भव्य  मंंदीर बना हुआ है। मंदिर  निर्माण कार्य सन 2004 में शुरू हुआ था जो आज तक निरन्तर जारी है।
मालीपुरा

**मालीपुरा** (Malipura) भारत के उत्तर प्रदेश राज्य के अलीगढ़ ज़िले के खैर नगर का एक उपनगर है।

## विवरण
मालीपुरा उत्तर प्रदेश के पश्चिमी भाग में अलीगढ़ से 23 किमी तथा दिल्ली से 114 किमी दूर है। गेहूँ, तेलहन, जौ, ज्वार, कपास और गन्ना का व्यापार होता हैं।

## जनसंख्या
2011 की जनगणना के अनुसार मालीपुरा की जनसंख्या 7565 है और खैर की कुल जनसंख्या 48,251 है।

## मनोरंजन
मनोरंजन के लिये मालीपुरा उचित स्थान है। यहाँ पायल थियेटर में लोग दूर-दूर से फिल्म देखने आते हैं। दशहरा पर मालीपुरा में अलग से मेला लगता है। खरीदारी के लिये भी यह उचित स्थान है।

## कृषि
मालीपुरा एक कृषि व्यापार केंद्र है, जहाँ कृषि उत्पादों का प्रसंस्करण और विनिर्माण महत्त्वपूर्ण हैं। इसके आसपास के क्षेत्रों में गेहूँ, धान, सरसो, आलू, जौ और अन्य फ़सलें उगाई जाती हैं।

## मालीपुरा के मुहल्ले
* मालीपुरा
* गर्ग विहार
* हेतराम नगर
* किसान नगर
* कृष्णा नगर
* नई आबादी
* गाधी पार्क
* विशनपुरी चौराहा
* टैटीगाव तिराहा

## इन्हें भी देखें
* खैर
* अलीगढ़ ज़िला

## सन्दर्भ

श्रेणी:अलीगढ़ ज़िला
ढांक गुफाएँ

**ढांक गुफाएँ** (Dhank Caves) भारत के गुजरात राज्य के राजकोट ज़िले की उपलेटा तालुका में ढांक गाँव के समीप स्थित गुफाएँ हैं। इनमें जैन व बौद्ध मूर्तियाँ व अन्य शिल्पकलाएँ बनाई गई थीं। जैन गुफाओं में आदिनाथ, शांतिनाथ और पार्श्वनाथ की आकृतियाँ मिलती हैं।

## विवरण
ढांकगिरि प्रसिद्ध प्राचीन नगर वल्लभीपुर के निकट स्थित जैन तीर्थ स्थान है। ढंकगिरि, 'शत्रुंजय पर्वत' का ही एक नाम है। सातवाहन के गुरु और पादलिप्त सूर के शिष्य सिद्ध नागार्जुन ढंकागिरि में रहकर रसविद्या या 'अलकीमिया' की साधना किया करते थे। इस तथ्य का उल्लेख जैन ग्रंथ 'विविध तीर्थ कल्प' में है- 

: *ढंक पव्वए रायसी हराय उत्तस्स भोपाल नामियं धुअं रूप लावव्ण संपन्नं दठठूणं जायाणुरास्स तं सेवमाणस्स वासु गिणोपूत्तोनागाज्जुणो नाम जाओ।*

## इन्हें भी देखें
* राजकोट ज़िला

## बाहरी कड़ियाँ
*ढंकगिरि, ढंकगिरि के बारे में सम्पूर्ण जनकारी

## सन्दर्भ

श्रेणी:राजकोट ज़िला
श्रेणी:जैन तक्षित-शिला वास्तुकला
श्रेणी:गुजरात की गुफाएँ
श्रेणी:भारतीय तक्षित-शिला वास्तुकला
श्रेणी:राजकोट ज़िले में पर्यटन आकर्षण
श्रेणी:गुजरात में राष्ट्रीय महत्व के स्थापत्य
श्रीलंका के राष्ट्रपति

श्रीलंका के राष्ट्रपति जो श्रीलंका का सर्वोच्च नागरिक पद होता है। यह श्रलंका का शासन चलाता है। वर्तमान में श्रीलंका के राष्ट्रपति Ranil vikramasinghe हैं।

= श्रीलंका के राष्ट्रपति =    
श्रीलंका के राष्ट्राध्यक्षों की सूची
;
## राष्ट्रपति

; 

;

## देखें

श्रीलंका के राष्ट्राध्यक्षों की सूची
श्रेणी:श्रीलंका के राष्ट्रपति
श्रेणी:राष्ट्रपति
जवाहरलाल नेहरू बंदरगाह

thumb|right|200px|जवाहरलाल नेहरू बंदरगाह
**जवाहरलाल नेहरू बंदरगाह** या **न्हावा शेवा** अरब सागर तट पर मुंबई के दक्षिण में स्थित एक प्रमुख बंदरगाह है। इसका निर्माण मुंबई बंदरगाह के यातायात के दबाव को कम करने के लिये किया गया है और मुख्य रूप से यहाँ मालवाहक जहाजों का आवागमन होता है। यह भारत का सबसे बड़ा कंटेनर बंदरगाह है।

## सन्दर्भ

श्रेणी:महाराष्ट्र के बंदरगाह
श्रेणी:भारत की बंदरगाहें
महक चहल

**महक चहल** एक भारतीय नोर्वेयाई बॉलीवुड अभिनेत्री हैं। यह अब तक कई हिन्दी, तेलुगू, बंगाली, पंजाबी और नोर्वेयाई आदि भाषाओं में बनी फ़िल्मों में कार्य कर चुकी हैं। इसके अलावा कई धारावाहिकों में भी कार्य किया है। यह सबसे पहले सीआईडी नामक धारावाहिक में दिखीं जिसमें यह वांटेड फ़िल्म के प्रचार के लिए आईं थी। इसके पश्चात यह बिग बॉस के ५वें संस्करण में भी गईं और ८वे संस्करण में एक दावेदार के रूप में प्रवेश किया।

## फिल्में

## धारावाहिक

## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:हिन्दी अभिनेत्री
श्रेणी:भारतीय फ़िल्म अभिनेत्री
श्रेणी:1979 में जन्मे लोग
डर एट द मॉल

अंगूठाकार|डर एट द मॉल

**डर एट द मॉल** (हिन्दी:*खरीदारी केंद्र में डर*) एक भारतीय बॉलीवुड फ़िल्म है। जिसका निर्देशन पवन कृपलानी ने किया है। इसमें मुख्य किरदार में जिमी शेरगिल हैं। यह फ़िल्म २१ फरवरी २०१४ को सिनेमाघर में प्रदर्शित हुआ।

## कहानी
यह कहानी एक मॉल की है, जहां कार्य करने वाले कुछ श्रमिकों के अज्ञात मौतों के कारण यह विवाद का कारण बना हुआ था की इस मॉल में कोई रहस्यमय ताकत है जो लोगों को मारता है। एक सुरक्षा अधिकारी के मौत के पश्चात वह पद रिक्त होने से वहाँ पर विष्णु (जिमी शेरगिल) उद्घाटन पार्टी की पूर्व संध्या पर मुख्य सुरक्षा अधिकारी की नौकरी के लिए आता है। उसे वह नौकरी मिल जाती है। उसके पद को संभालने के रात को ही एक सुरक्षा अधिकारी की भी मौत हो जाती है और विष्णु को पता चलता है की वहाँ को आत्मा है जो यह हत्याएँ कर रही हैं। इस कारण वह भूत की पहचान के बारे में सुराग खोजता रहता है।
वहाँ सभी एशिया के सबसे बड़े मॉल, उद्घाटन के लिए तैयारी करते है और रात को इसकी पार्टी होती है, जिसमें श्री मनचंदा अपने दोस्तों और सहयोगी के साथ वहाँ आता है। इसी के साथ-साथ उन लोगो के बच्चे भी आए रहते है। वह उन बच्चों को लक्षित करता है और मार डालता है।

जब उस रात सभी को यह पता चलता है तब तक अन्य सभी लोग उस पार्टी से चले गए रहते है और केवल मॉल के प्रबन्धक, उसके साथी आदि लोग ही रहते और सारे दरवाजे बंद हो जाते। उनमें से कोई भी बाहर नहीं आ पाता। इसके पश्चात छः आत्माएँ उन सभी का पीछा कर कर के मारते रहते है। और तभी एक आत्मा विष्णु के पास आता है और उसे अपने कुछ समय पीछे के समय के बारे में याद करने कहता है। इसके पश्चात वह अपने पिछले कई वर्ष पहले, जब वह छोटा था। तब के समय को याद करता है।

तब उसे याद आता है की उसका नाम अर्जुन था और वह एक अनाथालय में रहता था। जिसे मॉल के मालिक और उसके कुछ साथियों ने मिलकर जला दिया था। तब वह सभी लोग भी जिंदा जल गए और आत्मा बन गए लेकिन अर्जुन वहाँ से भाग निकलने में सफल रहा। लेकिन चोट के कारण अपना याददाश्त खो दिया था। उसके याद आने के पश्चात वह उन आत्माओं से कहता है की वह उस समय हुए घटना में शामिल सभी लोगों को मार चुके हैं। इसके अलावा अन्य सभी निर्दोष है और इसके पश्चात वह सभी आत्माएँ सभी दोषी लोगों को मारने के पश्चात उन निर्दोष लोगों को छोड़ देते हैं और सारे मॉल के दरवाजे खुल जाते है। इसी के साथ कहानी समाप्त हो जाती है।

## कलाकार
* जिमी शेरगिल (विष्णु शर्मा/अर्जुन)
* नुशरत भरूचा (अहना मंचन्दा)
* आरिफ़ ज़कारिया (आलोक मंचन्दा)
* आसिफ बसरा (जावेद खान)
* निवेदिता भट्टाचार्य (तिसचा)
* विक्रम राज भारद्वाज (केडी)
* श्रद्धा कौल (नून माडेलीन)
* नीरज खेत्रपाल (साहनी)
* यौशिका वर्मा (मंडी)
* अनदया शर्मा
* गीत शर्मा (नानौ)
* प्रमोद पाठक (राणा)
* नीरज सूद (राजेंद्र)
* कार्लोट देस्मोंद
* राहुल मिश्रा
* विशाल जेठवा
* दनिश अख्तर
* अमित रॉय
## सन्दर्भ

## बाहरी कड़ियाँ
* 

श्रेणी:2014 में बनी हिन्दी फ़िल्म
दीपावली (जैन)

जैन समाज द्वारा **दीपावली**, महावीर स्वामी के निर्वाण दिवस के रूप में मनाई जाती है। जैन ग्रथों के अनुसार महावीर स्वामी (वर्तमान अवसर्पिणी काल के अंतिम तीर्थंकर) को चर्तुदशी के प्रत्युष काल में मोक्ष की प्राप्ति हुई थी। चर्तुदशी का अन्तिम पहर होता है इसलिए जैन लोग दीपावली  अमावस्या को मनाते है। संध्या काल में तीर्थंकर महावीर के प्रथम शिष्य गौतम गणधर को केवल ज्ञान की प्राप्ति हुई थी। अतः अन्य सम्प्रदायों से जैन दीपावली की पूजन विधि पूर्णतः भिन्न है।

## दीपावली
दीपावली शब्द से संबंधित शब्द, "दीपलिक" का सबसे पुराना संदर्भ आचार्य जिनसेन द्वारा लिखित हरिवंश-पुराण में मिलता है: 


ततस्तुः लोकः प्रतिवर्षमादरत् प्रसिद्धदीपलिकयात्र भारते |
समुद्यतः पूजयितुं जिनेश्वरं जिनेन्द्र-निर्वाण विभूति-भक्तिभाक् |२० |



हिंदी अनुवाद: देवताओं ने इस अवसर पर दीपक द्वारा पावानगरी (पावापुरी) को प्रबुद्ध किया। उस समय के बाद से, भारत के लोग जिनेन्द्र (यानी भगवान महावीर) के निर्वाणोत्सव पर उनकी की पूजा करने के लिए प्रसिद्ध त्यौहार "दीपलिक" मनाते हैं।


## निर्वाण लड्डू
इस दिन, कई जैन मंदिरों में निर्वाण लाडू चढ़ाया जाता है। लड्डू गोल होता है, जिसका अर्थ होता है जिसका न आरंभ है न अंत है। अखंड लड्डू की तरह आत्मा होती है, जिसका न आरंभ होता है और न ही अंत। लड्डू बनाते समय बूँदी को कड़ाही में तपना पड़ता है और तपने के बाद उन्हें चाशनी में डाला जाता है। उसी प्रकार अखंड आत्मा को भी तपश्चरण की आग में तपना पड़ता है तभी मोक्षरूपी चाशनी की मधुरता मिलती है।

## मोक्ष लक्ष्मी
जैन धर्म में लक्ष्मी का अर्थ होता है निर्वाण और सरस्वती का अर्थ होता है केवलज्ञान, इसलिए प्रातःकाल जैन मंदिरों में भगवान महावीर स्वामी का निर्वाण उत्सव मनाते समय भगवान की पूजा में लड्डू चढ़ाए जाते हैं।
भगवान महावीर को मोक्ष लक्ष्मी की प्राप्ति हुई और गणधर गौतम स्वामीजी को केवलज्ञान रूपी सरस्वती प्राप्त हुई, इसलिए लक्ष्मी-सरस्वती का पूजन दीपावली के दिन किया जाता है। लक्ष्मी पूजा के नाम पर रुपए-पैसों की पूजा जैन धर्म में स्वीकृत नहीं है।

## इन्हें भी देखें
*जैन नववर्ष

## सन्दर्भ

श्रेणी:दीपावली
सेलर मून

**सेलर मून** (, ) एक जापानी है शोजो मंगा श्रृंखला लिखा और सचित्र द्वारा नाओको तकउची। यह मूल रूप से श्रृंखला में जारी किया गया था नकायोशी से 1991-1997; द 52 अलग-अलग अध्याय 18 टंकोबोन खंडों में प्रकाशित किए गए थे। श्रृंखला उसागी त्सुकीनो का रोमांच इस प्रकार है
वह नाममात्र का चरित्र में बदल के रूप में एक राजकुमारी के लिए खोज और एक आर्टिफैक्ट बुलाया द "पौराणिक रजत क्रिस्टल"। (「幻の銀水晶」 *Maboroshi no Ginzuishō*, जलाया "प्रेत रजत क्रिस्टल") उसकी यात्रा के दौरान, वह, कामरेड की एक विविध समूह होता है सेलर सैनिकों (セーラー戦士 Sērā Senshi?) — बाद के संस्करणों में सेलर रखवालों — वे खलनायक के खिलाफ लड़ाई के रूप में चांदी क्रिस्टल की चोरी और सौर प्रणाली के विनाश को रोकने के लिए।

श्रेणी:एनिमी
श्रेणी:कार्टून
दलीप सिंह (बहुविकल्पी)

**'दलीप सिंह**' से निम्नलिखित व्यक्तियों का बोध होता है-

# दलीप सिंह (महाराजा) - सिख साम्राज्य के अंतिम शासक)
# दलीप सिंह (क्रिकेट खिलाडी) - इनके नाम पर दलीप ट्रॉफी दी जाती है।
# दलीप सिंह ग्रेवाल - भारत के ओलम्पिक खिलाड़ी
# दलीप सिंह राणा - भारत के कुश्तीबाज एवं अभिनेता, 'द ग्रेट खली'
# दलीप सिंह - जम्मू और कश्मीर राज्य की भदरवाह सीट से भारतीय जनता पार्टी के विधायक
दलीप सिंह (महाराजा)

**महाराजा दलीप सिंह** (6 सितम्बर 1838, लाहौर -- 22 अक्टूबर, 1893, पेरिस) महाराजा रणजीत सिंह के सबसे छोटे पुत्र तथा सिख साम्राज्य के अन्तिम शासक थे। इन्हें 1843 ई. में पाँच वर्ष की आयु में अपनी माँ रानी ज़िन्दाँ के संरक्षण में राजसिंहासन पर बैठाया गया।

## परिचय
रणजीत सिंह के मरते ही पंजाब की दुर्दशा शुरू हो गई। दलीप सिंह पंजाब का अंतिम सिक्ख शासक था जो सन् १८४३ में महाराजा बना। राज्य का काम उसकी माँ रानी जिंदाँ देखती थीं। इस समय अराजकता फैली होने के कारण खालसा सेना सर्वशक्तिमान् हो गई। सेना की शक्ति से भयभीत होकर दरबार के स्वार्थी सिक्खों ने खालसा को १८४५ के प्रथम सिक्ख-अंग्रेज-युद्ध में भिड़ा दिया जिसमें सिक्खों की हार हुई और उसे सतलुज नदी के बायीं ओर का सारा क्षेत्र एवं जलंधर दोआब अंग्रेज़ों को समर्पित करके डेढ़ करोड़ रुपया हर्जाना देकर १८४६ में लाहौर की संधि करने के लिए बाध्य होना पड़ा। रानी ज़िन्दाँ से नाबालिग राजा की संरक्षकता छीन ली गई और उसके सारे अधिकार सिक्खों की परिषद में निहित कर दिये गये। 

परिषद ने दलीप सिंह की सरकार को 1848 ई. में ब्रिटिश भारतीय सरकार के विरुद्ध दूसरे युद्ध में फँसा दिया। इस बार भी अंग्रेज़ों के हाथों सिक्खों की पराजय हुई और ब्रिटिश विजेताओं ने दलीपसिंह को अपदस्थ करके पंजाब को ब्रिटिश राज्य में मिला लिया। कोहिनूर हीरा छीनकर विक्टोरिया को भेज दिया गया। दलीप सिंह को पाँच लाख रुपया सालाना पेंशन देकर रानी ज़िंदा के साथ इंग्लैण्ड भेज दिया गया, जहाँ दलीप सिंह ने ईसाई धर्म को ग्रहण कर लिया और वह नारकाक में कुछ समय तक ज़मींदार रहा। इंग्लैंण्ड प्रवास के दौरान दलीप सिंह ने 1887 ई. में रूस की यात्रा की और वहाँ पर ज़ार को भारत पर हमला करने के लिए राज़ी करने का असफल प्रयास किया। बाद में वह भारत लौट आया और फिर से अपना पुराना सिक्ख धर्म ग्रहण करके शेष जीवन व्यतीत किया।

19 अप्रैल 2007 को बोनहम्स , लंदन में एक नीलामी में , 1859 में रोम में विक्टोरियन मूर्तिकार जॉन गिब्सन , आरए द्वारा महाराजा दलीप सिंह के 74 सेमी ऊंचे सफेद संगमरमर के चित्र की प्रतिमा [29] ने £1.7 मिलियन (£1.5 मिलियन प्लस प्रीमियम ) प्राप्त किया। 

महाराजा दलीप सिंह: ए मॉन्यूमेंट ऑफ इनजस्टिस नामक एक फिल्म 2007 में बनी थी, जिसका निर्देशन पीएस नरूला ने किया था।
## मृत्यु
महाराजा दलीप सिंह की 1893 में 55 वर्ष की आयु में पेरिस में मृत्यु हो गई, उन्होंने पंद्रह वर्ष की आयु के बाद भारत को केवल दो संक्षिप्त दौरे किये एक, 1860 में कड़े नियंत्रित दौरे (अपनी मां को इंग्लैंड लाने के लिए) और 1863 में (अपनी मां के शरीर का अंतिम संस्कार करने के लिए) देखने के बाद।

महाराजा दलीप सिंह की उनके शरीर को भारत लौटाने की इच्छा का सम्मान नहीं किया गया, अशांति के डर से, पंजाब के शेर के बेटे के अंतिम संस्कार के प्रतीकात्मक मूल्य और ब्रिटिश शासन की बढ़ती नाराजगी को देखते हुए। उनके शरीर को उनकी पत्नी महारानी बंबा और उनके बेटे प्रिंस एडवर्ड अल्बर्ट दलीप सिंह की कब्र के बगल में एल्वेडेन चर्च में, भारत कार्यालय की देखरेख में ईसाई संस्कारों के अनुसार दफनाने के लिए वापस लाया गया था। कब्रें चर्च के पश्चिम की ओर स्थित हैं।

## सन्दर्भ

## बाहरी कड़ियाँ
*सिखों के अंतिम राजा क्यों बने थे ईसाई? (बीबीसी हिन्दी)

श्रेणी:भारत का इतिहास
श्रेणी:सिख साम्राज्य
श्रेणी:1893 में निधन
श्रेणी:1838 में जन्मे लोग
बेनीऑफ़ ज़ोन

बेनीऑफ़ ज़ोन पृथ्वी के अन्दर एक ऐसा मण्डल है जहाँ प्लेटें क्षेपित होकर पिघलती हैं और इस प्रकार मैग्मा की गतिशीलता के कारण यहाँ भूकम्प मूल अवस्थित होते हैं अर्थात महासागरीय प्लेटों का वह भाग जहाँ क्षेपण के बाद भूकंप की उत्पत्ति होती है उसे 'बेनिऑफ़ ज़ोन'कहते हैं। इसकी खोज दो वैज्ञानिकों 'ह्यूगो बेनीऑफ़' और 'कियो वादाती' ने अलग-अलग स्वतन्त्र रूप से की थी। 

## सन्दर्भ

श्रेणी:प्लेट विवर्तनिकी
श्रेणी:पृथ्वी की आतंरिक संरचना
श्रेणी:भूकम्प
श्रेणी:भूकम्प विज्ञान
वैश्विक नाभिकीय ऊर्जा साझेदारी केंद्र

**वैश्विक नाभिकीय ऊर्जा साझेदारी केंद्र** (जी.सी.एन.ई.पी. - ग्लोबल सेंटर फोर न्यूक्लीयर ऐनर्जी पार्टनरशिप) भारत सरकार के परमाणु ऊर्जा विभाग, के तत्वावधान में छठी अनुसंधान एवं विकास इकाई है। यह केंद्र हरियाणा में बहादुरगढ़ में जासौर खेड़ी के पास निर्माणाधीन है। 

यह केंद्र राष्ट्रीय राजमार्ग संख्या 10 (रोहतक - फाजिल्का - दिल्ली) पर राष्ट्रीय राजधानी -'नई दिल्ली' हवाई अड्डे से लगभग 45 किमी की दूरी पर है। निकटतम शहर बहादुरगढ़ है। केंद्र के लिए भूमि का अधिग्रहण किया जा चुका है और संस्थान का मास्टर प्लान तैयार कर लिया गया है। केंद्र का एक पारवहन कार्यालय बहादुरगढ़ (हरियाणा) में स्थापित किया गया है। केंद्र के प्रथम चरण का निर्माण कार्य जल्द ही शुरू होने की संभावना है।

जी.सी.एन.ई.पी. का लक्ष्य परमाणु प्रसार के खतरे को कम करते हुए, एक सुरक्षित और स्वच्छ तरीके से, परमाणु ऊर्जा के विस्तार को आगे बढ़ाना है। यह केंद्र प्रसार प्रतिरोधी परमाणु प्रणालियों के डिजाइन, परमाणु सुरक्षा, विकिरण सुरक्षा, परमाणु सामग्री लक्षण अध्ययन और विकिरण प्रौद्योगिकी के अनुप्रयोगों के क्षेत्र में आधुनिक शिक्षा, प्रशिक्षण और अनुसंधान एवं विकास से संबंधित सुविधाएं प्रदान करेगा। जी.सी.एन.ई.पी. की स्थापना भारतीय और अंतर्राष्ट्रीय वैज्ञानिकों / अंतर्राष्ट्रीय परमाणु ऊर्जा एजेंसी (आई.ए.ई.ए.) के विशेषज्ञों और सामयिक मुद्दों पर इच्छुक देशों द्वारा शोध, प्रशिक्षण और अंतरराष्ट्रीय संगोष्ठी के माध्यम से परमाणु ऊर्जा के क्षेत्र में सहयोग हेतु भारत की एक पहल है। इस केंद्र में परमाणु प्रणालियों और सुविधाओं में अग्रिम शोध, अध्ययन और प्रशिक्षण हेतु पांच विद्यालय होंगे। 

## बाहरी कड़ियाँ
*'''वैश्विक नाभिकीय ऊर्जा साझेदारी केंद्र''' का जालघर
*वैश्विक नाभिकीय ऊर्जा साझेदारी केंद्र के बारे में जानकारी

श्रेणी:नाभिकीय शक्ति
केन्द्रीय कृषि अभियांत्रिकी संस्थान, भोपाल

**केन्द्रीय कृषि प्रौद्योगिकी संस्थान** (Central Institute of Agricultural Engineering (CIAE)) भोपाल में स्थित एक कृषि-शिक्षा एवं अनुसंधान तथा विकास का संस्थान है। यह भारतीय कृषि अनुसंधान परिषद का एक स्वायत्त संस्थान है। केंद्रीय कृषि अभियांत्रिकी संस्थान का उद्देश्य कृषि अभियांत्रिकी से संबंधित अनुसंधान कार्य करना है। 

इसकी स्थापना १५ फरवरी १९७६ को हुई थी। यह एक सौ पचास एकड़ जमीन में यह फैला शोध केन्द्र किसानों के लिए उच्च स्तरीय कृषि प्रौद्योगिकी एवं अनुसंधान के बारे में विभिन्न शैक्षणिक कार्यक्रम एवं प्रशिक्षण की जानकारी प्रदान करता है। आरम्भ में इसका कार्यक्षेत्र कृषि मशीनें, कटाई के बाद की प्रौद्योगिकी तथा कृषि में ऊर्जा आदि क्षेत्रों में था। किन्तु बाद में इसके कार्यक्षेत्र का विस्तार करके कृषि-औद्योगिकी, इंस्ट्रुमेन्टेशन, सिंचाई, तथा ड्रेनेज इंजीनियरी आदि को भी सम्मिलित कर लिया गया।

## बाहरी कड़ियाँ
*'''केन्द्रीय कृषि अभियांत्रिकी संस्थान''' का जालघर

श्रेणी:भारतीय कृषि
विश्व मामलों की भारतीय परिषद

**विश्व मामलों की भारतीय परिषद** (Indian Council of World Affairs) भारतीय बुद्धिजीवियों के एक समूह द्वारा एक थिंक टैंक के रूप में 1943 में स्थापित किया गया था। यह सोसायटी अधिनियम 1860 के पंजीकरण के अंतर्गत एक गैर-सरकारी, गैर राजनीतिक और गैर लाभकारी संगठन के रूप में पंजीकृत किया गया था। 2001 में संसद के एक अधिनियम द्वारा, इसे 'राष्ट्रीय महत्व की संस्था' घोषित किया गया है। भारत के उपराष्ट्रपति आईसीडब्ल्यूए के पदेन अध्यक्ष हैं।

यह अंतरराष्ट्रीय संबंधों और विदेश मामलों के अध्ययन के लिए विशेष रूप से समर्पित है।

## बाहरी कड़ियाँ
*'''विश्व मामलों की भारतीय परिषद''' का जालघर

श्रेणी:भारत के अंतरराष्त्रीय संबन्ध
स्टेशन (२०१४ फ़िल्म)

**स्टेशन** एक भारतीय बॉलीवुड फ़िल्म है, जिसका लेखन और निर्देशन साद खान ने किया है। इस फ़िल्म का निर्माण नवम्बर 2011 में सुमित घोष मीडिया द्वारा किया गया और जुलाई 2012 को कुछ कारण से इसे मार्च 2013 तक बनाना रोक दिया गया था। इसके पश्चात यह 28 मार्च 2014 को सिनेमाघरों में प्रदर्शित हुई। इस फ़िल्म में मुख्य पात्र समीर केविन रॉय, सिद्धान्त, हार्दिक शा, कनिका बत्रा, विवेक शाह और विभिनता वर्मा हैं।

## कलाकार
* समीर केविन रॉय (अरिहंत/अरी)
* सिद्धान्त (भक्तियार)
* हार्दिक शा (फनीभूषण)
* कनिका बत्रा (परवीन)
* विवेक शाह (जिबरील)
* विभिनता वर्मा (अन्नी)
* रोहिएत नायर (फिल्लीप)

## सन्दर्भ

## बाहरी कड़ियाँ

श्रेणी:2014 में बनी हिन्दी फ़िल्म
श्रेणी:भारतीय फ़िल्में
बोरियो (झारखंड विधानसभा निर्वाचन क्षेत्र)

**बोरियो** भारत के झारखण्ड राज्य की विधानसभा का एक निर्वाचन क्षेत्र है। साहिबगंज जिले में स्थित यह विधानसभा क्षेत्र राजमहल लोक सभा निर्वाचन क्षेत्र के अंतर्गत आता है।

## विधायक

## सन्दर्भ

श्रेणी:झारखंड के विधानसभा निर्वाचन क्षेत्र
कोलिंदा ग्रैबर

अंगूठाकार|कोलिंदा ग्रैबर
**कोलिंदा ग्रैबर** (जन्म २९ अप्रैल १९६८) क्रोएशियाई राजदूत और राजनीतिज्ञ हैं। ११ जनवरी २०१५ को उन्होंने २०१५ के क्रोएशियाई राष्ट्रपति चुनाव में जीत दर्ज की और १९ फ़रवरी २०१५ को क्रोएशिया की प्रथम महिला राष्ट्रपति निर्वाचित हुईं ।   

## सन्दर्भ

श्रेणी:1968 में जन्मे लोग
श्रेणी:क्रोएशिया के राष्ट्रपति‎
श्रेणी:जीवित लोग
ओम प्रकाश यादव

**ओम प्रकाश यादव** भारतीय राजनीतिज्ञ है जो सिवान जिले की सीवान लोक सभा निर्वाचन क्षेत्र से सांसद है। 2009 के आम चुनाव में निर्दलीय के रूप में जीते थे। जिसमें उनकी  मदद वर्तमान 2024 के नौतन प्रखंड के मुखिया संघ के अध्यक्ष श्री रवि सिंह जी ने की  चुनाव में भारतीय जनता पार्टी की तरफ से जीते। इसके बाद 2019 लोक सभा चुनाव में बीजेपी ने इन्हें टिकट नहीं दिया। और उनके जगह पर जदयू और भाजपा के साथ गबंधन होने के कारण कविता सिंह को टिकट मिला।और उनके बाद वर्तमान में कविता सिंह सीवान की सांसद हुई।

## सन्दर्भ

श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
श्रेणी:जीवित लोग
श्रेणी:बिहार के राजनीतिज्ञ
श्रेणी:1962 में जन्मे लोग
विवेक मशरू

**विवेक विमल मशरू** एक भारतीय अभिनेता हैं। इन्होने अपने अभिनय की शुरुआत अक्कड़ बक्कड़ बम्बे बो से की और इसके पश्चात यह सीआईडी में निरीक्षक विवेक के पात्र में दिखें। यह पहली बार सीआईडी में ७ जुलाई २००६ में दिखाई दिये जब सीआईडी का ऑपरेशन तलाश नामक एक राष्ट्रव्यापी खोज कार्य का प्रारम्भ किया गया। जिसमें जीतने वाले को एक पुलिस निरीक्षक की भूमिका में कार्य करने का मौका दिया गया। १ सितम्बर २००६ को विवेक मशरू को विजेता घोषित किया गया था। इसके पश्चात वह सितम्बर के अंतिम सप्ताह में सीआईडी में दिखाई दिये तब से लेकर यह २०१२ तक इसी में कार्य किया इसके पश्चात वह अपने किसी कारण से इसे छोड़ दिया।

## धारावाहिक
* २००५ अक्कड़ बक्कड़ बम्बे बो (अर्णव कपूर)
* २००६-२०१२ सीआईडी (निरीक्षक विवेक)
* २००४ मॉर्निंग रागा (मुन्ना)

## सन्दर्भ

## बाहरी कड़ियाँ

श्रेणी:जीवित लोग
श्रेणी:भारतीय अभिनेता
श्रेणी:1983 में जन्मे लोग
सुनील जाखड़

**सुनील [[जाखड़]]** (जन्म 9 फरवरी 1954) एक भारतीय राजनीतिज्ञ और जुलाई 2023 से भारतीय जनता पार्टी की पंजाब इकाई के अध्यक्ष हैं| इससे पहले, जाखड़ 2017 से 2021 तक पंजाब प्रदेश कांग्रेस कमेटी के अध्यक्ष थे। अबोहर, पंजाब निर्वाचन क्षेत्र (2002-2017) से लगातार तीन बार चुने गए, वह 2012-2017 तक पंजाब विधानसभा में विपक्ष के नेता थे।

जाखड़ ने 2001 में पहली बार पंजाब में विधानसभा चुनाव लड़ा था. वह 2002 से 2017 तक अबोहर विधानसभा क्षेत्र से लगातार तीन बार विधायक चुने गए | जाखड़ 2012-2017 के बीच पंजाब विधानसभा में विपक्ष के नेता भी रहे | इसके बाद वह 2017 से 2021 तक पंजाब कांग्रेस कमेटी (पीसीसी) के अध्यक्ष  थे | जाखड़ ने विनोद खन्ना के निधन के बाद 2017 में गुरदासपुर निर्वाचन क्षेत्र से लोकसभा उपचुनाव भी जीता था |

14 मई 2022 को फेसबुक लाइव हुए और Good Luck.. GoodBye... कहकर कांग्रेस से अपना करीब 50 साल पुराना नाता तोड़ दिया. उन्होंने बताया कि उनकी तीन पीढ़ी कांग्रेस  में रही लेकिन 'पंजे' का साथ छोड़कर उन्होंने पांचवें दिन 'कमल' हाथ में थाम लिया. बीजेपी अध्यक्ष जेपी नड्डा ने उन्हें गुरुवार को पार्टी में शामिल कर लिया |

## सन्दर्भ

श्रेणी:पंजाब (भारत) के विधायक
श्रेणी:जीवित लोग
श्रेणी:1954 में जन्मे लोग
पवन कुमार टीनू

**पवन कुमार टीनू** भारत के पंजाब राज्य की आदमपुर सीट से शिअद के विधायक हैं। 2012 के चुनावों में वे अपने निकटतम प्रतिद्वंद्वी को 19306 वोटों के अंतर से हराकर निर्वाचित हुए। 

## सन्दर्भ

श्रेणी:पंजाब (भारत) के विधायक
श्रेणी:जीवित लोग
गौतम बुद्ध विश्वविद्यालय

**गौतम बुद्ध विश्वविद्यालय** एक सरकारी विश्वविद्यालय है, जो उत्तर प्रदेश में स्थित है। यह वर्ष 2002 में स्थापित हुआ था। यह 511 एकड़ (लगभग 2 किलो मीटर) में बना हुआ है।

## इतिहास
यह विश्वविद्यालय वर्ष 2002 में स्थापित हुआ। इसी के साथ-साथ वर्ष 2014 में यहाँ अक्षय कुमार की फ़िल्म बेबी के कई भाग यहीं बनाए गए।

## सन्दर्भ

## बाहरी कड़ियाँ
* आधिकारिक जालस्थल

श्रेणी:उत्तर प्रदेश में विश्वविद्यालय और कॉलेज
श्रेणी:विश्वविद्यालय आधार
सरदार तरलोचन सिंह

**सरदार तरलोचन सिंह** (जन्म 28 जुलाई 1933) भारतीय राजनेता हैं। वो हरियाणा से भारतीय सांसद हैं। उन्होंने सन् 2003 से 2006 तक राष्ट्रीय अल्पसंख्यक आयोग (भारत का केन्द्रीय मंत्रिमण्डल के सदस्य के तहत) की अध्यक्षता की और इसी समय में राष्ट्रीय मानवाधिकार आयोग के सदस्य भी रहे। वो सन् 2000 से 2003 तक राष्ट्रीय अल्पसंख्ययक आयोग के उपाध्यक्ष भी रहे।

उन्हें सन् 2021 में भारत सरकार द्वारा भारत के तीसरे सबसे बड़े नागरीक सम्मान पद्म भूषण से सम्मानित किया गया।

## सन्दर्भ

## बाहरी कड़ियाँ

* राज्यसभा की वेबसाइट पर प्रोफाइल
* तरलोचन सिंह की वेबसाइट

श्रेणी:1933 में जन्मे लोग
श्रेणी:जीवित लोग
भारत भूषण आशु

**भारत भूषण आशु** (जन्म 20 मार्च, 1971) भारतीय राष्ट्रीय कांग्रेस पार्टी के राजनेता है। वह पंजाब के लुधियाना (पश्चिम) निर्वाचन क्षेत्र का प्रतिनिधित्व करने वाले दो बार के विधायक हैं। 2017 की विधानसभा  के मुख्यमंत्री कैप्टन अमरिंदर सिंह की कैबिनेट में खाद्य, नागरिक आपूर्ति और उपभोक्ता मामले में कैबिनेट मंत्री भी रहे । वर्तमान में लुधियाना वेस्ट के उपचुनाव में कांग्रेस के प्रत्याशी है ।

## करियर
भारत भूषण आशु ने अपने राजनीतिक जीवन की शुरुआत तब की थी जब उन्हें पंजाब के लुधियाना शहर के वार्ड नंबर 48 से वर्ष 1997 में नगर पार्षद के रूप में चुना गया था। अपने पहले कार्यकाल के दौरान, वह 1997 से 2002, 2002 से 2007, और 2007 से 2012 (वार्ड 54 से) तक नगर पार्षद के रूप में रहे।

वर्ष 2012 में, उन्हें लुधियाना (पश्चिम) विधानसभा क्षेत्र से चुनाव लड़ने के लिए कांग्रेस पार्टी से टिकट मिला और वो पंजाब विधानसभा में डिप्टी सीएलपी नेता बने।

इसके बाद 2017 में उन्होंने आम आदमी पार्टी के अहबाब ग्रेवाल को 36,521 मतों के अंतर से हराया।  2017 की विधानसभा  के मुख्यमंत्री कैप्टन अमरिंदर सिंह की कैबिनेट में खाद्य और नागरिक आपूर्ति, उपभोक्ता मामले में  पंजाब सरकार के कैबिनेट मंत्री भी रहे ।

## सन्दर्भ

श्रेणी:पंजाब (भारत) के विधायक
श्रेणी:जीवित लोग
श्रेणी:1971 में जन्मे लोग
श्रेणी:लुधियाना के लोग
श्रेणी:भारतीय राष्ट्रीय कांग्रेस के राजनीतिज्ञ
हरचंद कौर

**हरचंद कौर** भारत के पंजाब राज्य की महल कलां सीट से कांग्रेस के विधायक हैं।2012 के चुनावों में वे अपने निकटतम प्रतिद्वंद्वी को 7391 वोटों के अंतर से हराकर निर्वाचित हुए। 

## सन्दर्भ

श्रेणी:जीवित लोग
श्रेणी:विधायक
श्रेणी:पंजाब के लोग
नवजोत कौर सिद्धू

**नवजोत कौर सिद्धू** भारत के पंजाब राज्य की अमृतसर पूर्व सीट से पूर्व विधायक हैं।उन्हें २०१२  में अमृतसर पूर्व से भारतीय राष्ट्रीय कांग्रेस के उम्मीदवार के रूप में विधानसभा के लिए चुना गया था।  वे अपने निकटतम प्रतिद्वंद्वी को 7099 वोटों के अंतर से हराकर निर्वाचित हुए।  उन्हें २०१२  में अमृतसर पूर्व से भारतीय राष्ट्रीय कांग्रेस के उम्मीदवार के रूप में विधानसभा के लिए चुना गया था।

उन्हें मुख्य संसदीय सचिव के रूप में नियुक्त किया गया है।  वह पेशे से चिकित्सक है। पंजाब स्वास्थ्य विभाग में सेवारत रहते हुए जनवरी २०१२ में राजनीति में शामिल होने के लिए उन्होंने इस्तीफा दे दिया।  उनका विवाह पूर्व क्रिकेटर और भारतीय राष्ट्रीय कांग्रेस के नेता नवजोत सिंह सिद्धू से हुआ है। उनका करन नाम का बेटा और राबिया नाम की बेटी है। 

मुख्यमंत्री प्रकाश सिंह बादल पर रोष व्यक्त करने से पूर्व उन्होंने अपने फेसबुक पृष्ठ से भाजपा पार्टी से अपने इस्तीफे की घोषणा की। नवजोत  कौर और उनके क्रिकेटर से नेता बने पति नवजोत सिंह सिद्धू के पार्टी के पंजाब इकाई के साथ मतभेद के स्वरूप उन्होने ०१ अप्रैल २०१६ में भाजपा से इस्तीफा दे दिया। 

नवजोत कौर ने राज्य के एक वरिष्ठ चिकित्सा अधिकारी द्वारा मोहाली में चलाये जा रहे एक निजी अस्पताल को स्टिंग ऑपरेशन के माध्यम से उजागर किया।  तत्कालीन केंद्रीय स्वास्थ्य मंत्री गुलाम नबी आजाद ने डॉक्टर नवजोत कौर सिद्धू को स्वास्थ्य विभाग की नीतियों में सुधार के लिए नेशनल पीएनडीटी समिति का सदस्य बनने के लिए आमंत्रित किया था। 

## सन्दर्भ

श्रेणी:भारतीय जनता पार्टी राजनीतिज्ञ आधार
श्रेणी:पंजाब (भारत) के विधायक
श्रेणी:जीवित लोग
श्रेणी:अमृतसर के लोग
चरणजीत कौर बाजवा

**चरणजीत कौर बाजवा** () एक भारतीय राजनीतिज्ञ तथा भारतीय राष्ट्रीय कांग्रेस की सदस्य है। वह पंजाब विधान सभा में क़ादियाँ की प्रतिनिधि थीं। वह लोक सभा के सदस्य प्रताप सिंह बाजवा से विवाहित हैं।
## सन्दर्भ
श्रेणी:1959 में जन्मे लोग
श्रेणी:जीवित लोग
मिश्रण

**मिश्रण** द्रवों, ठोस और गैसों के आपस में मिलाने की क्रिया तथा इस प्रकार उत्पन्न पदार्थों को कहते हैं।
या अलग-अलग पदार्थों का आपस में मिलना परन्तु उनके मूल गुणों में कोई परिवर्तन ना होना ?

## मिश्रण के प्रकार

मिश्रण को मुख्य रूप से दो भागों में बांटा गया है  मिश्रण जिन पदार्थों याद इन कणों से मिलकर बने होते हैंंं उन्हें मिश्रण के अवयवी कण कहते हे

(1) **समांगी मिश्रण** - ऐसे मिश्रण जिनके अवयवी कणों को अलग-अलग नहीं देखा जा सकता है जैसे नमक के जलीय विलयन को नमक और जल में अलग अलग नहीं देखा जा सकता यह एक समांगी मिश्रण का उदाहरण है

(2) **विषमांगी मिश्रण** - ऐसे मिश्रण जिनके अवयवी कणों को अलग अलग देखा जा सकता है जैसे पानी के ऊपर तेल डालने पर तथा हिलाने पर तेल ऊपर रह जाता है और पानी नीचे बैठ जाता है पानी और तेल को अलग-अलग कर सकते हैं अतः एक विषमांगी मिश्रण है

जिस तंत्र में केवल एक प्रावस्था होती है, उसे समांगी तंत्र कहते है और जिस तंत्र में एक से अधिक प्रावस्थयाऐ होती हैं, उसे विषमांगी तंत्र कहते हैं।

## सन्दर्भ

श्रेणी:रसायन विज्ञान
*
श्रेणी:भौतिक रसायन
श्रेणी:रसायन शास्त्र
आभासी व्यापार

**आभासी व्यापार** व्यवसाय के पारम्परिक रूप के विपरीत इलेक्ट्रोनिक माध्यम से किये जाने वाले रूप को प्रयुक्त करने के लिए उपयुक्त शब्द है। इसमें उपभोक्ता और व्यवसायी आमने-सामने न होकर इलेक्ट्रोनिक माध्यमों से वस्तुओं को क्रय-विक्रय का कार्य करते हैं।
श्रेणी:व्यापार
हर्बर्ट बेकर

**सर हर्बर्ट बेकर** (9 जून 1862–4 फ़रवरी 1946) एक ब्रिटिश शिल्पकार थे जिनका दो दशक तक दक्षिण अफ़्रीकी वास्तुकला में बहुत महत्वपूर्ण योगदान था। उनका जन्म और निधन कोबम, केंट में आउलेट्स में हुआ था, और उनकी समाधि वेस्टमिन्स्टर ऐबी में है।

दक्षिण अफ़्रीका में उनके द्वारा बनाए गए गिरिजाघरों, विद्यालयों और घरों में से प्रमुख हैं प्रिटोरिया की यूनिअन इमारतें, जोहान्सबर्ग का सेंट जॉन्ज़ कॉलेज, केप टाउन की ख्रौत स्कुअर रियासत में स्थित विनबर्ग बॉयज़ हाई सकूल, और बॉश्खेनदाल में शैम्पेन होम्सटेड और रोड्ज़ कॉटेज। सर एड्विन लुट्यन्स के साथ वे नई दिल्ली के राष्ट्रपति भवन की रूपरेखा के लिए भी ज़िम्मेदार थे।

## दक्षिण अफ़्रीका में बेकर द्वारा निर्मित प्रमुख इमारतें
* सेंट बोनिफ़ेस चर्च जर्मिस्टन
* बिशप बैविन स्कूल सेंट जॉर्जिज़
* बिशप्स ली, जॉर्ज
* सेसिल जॉन रोड्ज़ कॉटेज, बॉश्खेनदाल
* शैम्पेन होम्स्टेड, बॉश्खेनदाल
* डेल कॉलेज बॉयज़ हाई सकूल, किंग विलियम्ज़ टाउन
* ग्लेनशील, जोहान्सबर्ग
* ग्रे कॉलेज, ब्लुमफ़ौन्टैन
* ऑनर्ड डेड मेमोरियल, किम्बर्ली, उत्तरी केप
* मक्लीन टेलिस्कोप इमारत, रॉयल ऑब्ज़रवेट्री, केप टाउन
* माइकलहाउस, बालगोविन, क्वाज़ूलू नटाल
* द आउटस्पैन, पार्क टाउन, जोहान्सबर्ग
* पॉलिंगहर्स्ट, पार्क टाउन, जोहान्सबर्ग
* नॉर्थवर्ड्ज़, जोहान्सबर्ग
* पिलरिग हाउस, 1 रॉकरिज रोड, पार्कटाउन
* प्रिटोरिया स्टेशन
* रोड्ज़ मेमोरियल, केप टाउन
* रोड्ज़ यूनिवर्सिटी, ग्रैहम्ज़टाउन
* रोडिअन स्कूल, जोहान्सबर्ग
* सैनडाउन हाउस, रॉन्डेबौश, केप टाउन (सांसद जॉन मॉन्टीनो के लिए निर्मित)
* स्कूल हाउस, बिशप्स डायोसिसिन कॉलेज, रॉन्डेबौश, केप टाउन
* साउथ ऐफ़्रिकन इन्स्टिट्यूट ऑफ मेडिकल रीसर्च, जोहान्सबर्ग
* सेंट ऐन्ड्रूज़ कॉलेज, ग्रैहम्ज़टाउन चैपल
* सेंट ऐन्ड्रूज़ स्कूल फ़ॉर गर्ल्ज़, जोहान्सबर्ग
* सेंट ऐन्ज़ कॉलेज चैपल, पीटरमारिट्सबर्ग
* सेंट जॉर्जिज़ कथीड्रल, केप टाउन
* सेंट जॉन्ज़ कॉलेज, जोहान्सबर्ग
* सेंट मार्ग्रिट्स, रॉकरिज रोड, पार्कटाउन
* सेंट मेरीज़ कथीड्रल, जोहान्सबर्ग
* सेंट माइकल ऍण्ड ऑल एन्जल्ज़, ऑब्ज़रवेट्री, केप टाउन
* सेंट माइकल ऍण्ड ऑल एन्जल्ज़ ऍन्ग्लिकल चर्च, बॉक्सबर्ग
* स्टोन हाउस, रॉकरिज रोड, पार्कटाउन (बेकर का अपना घर और उनके द्वारा निर्मित जोहान्सबर्ग में पहली इमारत)
* यूनिअन इमारतें, प्रिटोरिया
* विला आर्केडिया, जोहान्सबर्ग
* वर्कर्स विलिज, लान्कडोक, बॉश्खेनदाल]
* वेल्जलीजन मैनर, जोहान्सबर्ग
* विनबर्ग बॉयज़ हाई सकूल, केप टाउन

## भारत
1912 में एड्विन लुट्यन्स के साथ काम करने के लिए बेकर भारत गए। यहाँ उन्होने नई दिल्ली में केन्द्रीय सचिवालय इमारत, राष्ट्रपति भवन और कई सांसदों के बंगलों की अभिकल्पना बनाने पर काम किया।

## सन्दर्भ

श्रेणी:१९४६ में निधन
श्रेणी:वास्तुकार
विक्टर वल्डेस

100px|right|२०१० में विक्टर वल्डेस
**विक्टर वल्डेस** (; जन्म १४ जनवरी १९८२) स्पैनी फुटबॉल खिलाड़ी हैं जो मैनचेस्टर युनाइटेड फुटबॉल क्लब के लिए गोलची का कार्य करते हैं।

## सन्दर्भ

## बाहरी कड़ियाँ

*FC Barcelona profile
*BDFutbol profile
*National team data
*2010 FIFA World Cup profile

*

श्रेणी:1982 में जन्मे लोग
श्रेणी:स्पेन के फुटबॉल खिलाड़ी
श्रेणी:जीवित लोग
अयनांत

left|90px|thumb|उत्तरी गोलार्द्ध में उत्तर अयनांत
**अयनांत / अयनान्त** (अंग्रेज़ी:*सोलस्टिस*) एक खगोलीय घटना है जो वर्ष में दो बार घटित होती है जब सूर्य खगोलीय गोले में खगोलीय विषुवत वृत्त के सापेक्ष अपनी उच्चतम अथवा निम्नतम अवस्था में भ्रमण करता है। विषुव और अयनान्त मिलकर एक ऋतु का निर्माण करते हैं।  विभिन्न सभ्यताओं में अयनान्त को ग्रीष्मकाल और शीतकाल की शुरुआत अथवा मध्य बिन्दु माना जाता है।

21 जून को जब सूर्य जब उत्तरी चरम बिंदु पर होता है , इसे उत्तर अयनान्त कहते हैं। इस समय उत्तरी गोलार्ध में सर्वाधिक लम्बे दिन होते हैं और ग्रीष्म ऋतु होती है जबकि दक्षिणी गोलार्ध में इसके विपरीत सर्वाधिक छोटे दिन होते हैं और शीत ऋतु का समय होता है। २१ दिसंबर को जब सूर्य मकर रेखा के ठीक ऊपर होता है उसे दक्षिण अयनांत कहते हैं। दक्षिण अयनांत के बात सूर्य उत्तर की और गमन करता प्रतीत होता है ,  इसे उत्तरायण कहते हैं।  उत्तर अयनांत के बाद सूर्य दक्षिण की और गमन करता प्रतीत होता है , उसे दक्षिणायन कहते हैं। 

इनका भ्रम संक्रांति से नहीं होना चाहिए। संक्रांति सूर्य के किसी राशि में प्रवेश करने का समय है। मकर संक्रांति १४ या १५ जनवरी को होती है , २१ दिसंबर को नहीं। 

मार्च और सितम्बर में जब दिन और रात्रि दोनों १२-१२ घण्टों के होते हैं तब उसे विषुवदिन कहते हैं. 

## इन्हें भी देखें
* दक्षिण अयनांत
* उत्तरायण, 
* दक्षिणायन,
* अन्तर्राष्ट्रीय तिथि रेखा

## सन्दर्भ

## बाहरी कड़ियाँ
* वर्ष का सबसे लंबा दिन: सोलस्टिस

श्रेणी:कैलंडर
श्रेणी:खगोलीय घटनाएँ
श्रेणी:खगोलशास्त्र में समय
श्रेणी:सौर मंडल की गतिकी
श्रेणी:ज्योतिष के तकनीकी आयाम
श्रेणी:सौर मंडल की खगोलीय घटनाएँ